### 11.7. Fotokopi

#### 11.7.1. Oversyn

Figur 17.221. Eksempel på bruk av filteret

Det opphavlege biletet

Filter lagt til

Dette filteret gjer at det gjeldande laget eller utvalet vert sjåande ut som ein fotokopi i svart/kvit. Filteret analyserer eit område og set alle pikslar som er mørkare enn gjennomsnittet av nabopikslane til svart. Dei andre pikslane vert kvite.

| Tips
Du kan bruka dette filteret for å gjera bilete skarpare. Lag ein kopi av biletlaget, bruk filteret på kopien. Sett modus til Multipliser og prøv deg fram med ulike grader av dekkevne.

#### 11.7.2. Slik slår du på filteret

Du har tilgang til dette filteret frå hovudmenyen via Filter → Artistisk → Fotokopi ….

#### 11.7.3. Innstillingar

Figur 17.222. Innstillingane for filteret «fotokopi»

Forval, «Inngangstype», Klipping, Blandeinnstillingar, Førehandsvising, Flett samman filter, Delt vising

  | Notat
  Desse innstillingane er omtalte i Del 2, «Felles eigenskapar».

Maskeradius

  Denne parameteren kontrollerer storleiken på pikselområdet som den gjennomsnittlege intensiteten vert rekna ut frå og samanliknar deretter kvar piksel i nabolaget for å bestemma om dei skal gjerast mørkare eller ikkje. Høge verdiar resulterer i svært tykke, svarte område som grenser til områda med kvitt og mykje mindre detaljar for svarte område. Små verdiar resulterer i mindre farge generelt og fleire detaljar overalt.

Skarpleik

  Med denne glidebrytaren bestemmer du på ein skala frå 0,0 til 1,0 kor skarp kopien skal verta.

Prosent svart

  Her bestemmer du kor stor prosentdel av dei formørka pikslane som skal verta svarte. Låge verdiar gjev mjukare overgangar. Høge verdiar kan framheva kontrasten i biletet. Som oftast vil det mest naturlege vera å bruka ein verdi mellom 0,0 og 1,0.

Kvitprosent

  Her bestemmer du kor stor prosentdel av pikslane som skal verta kvite.

11.6. Oljemaling |  | 11.8. Enkel lineær gjentakande gruppering (SLIC = Simple Linear Iterative Clustering)

Report a bug in GIMP Report a documentation error