### 6.5. Import og eksport av bilete

Figur 15.101. Innstillingar for import og eksport av bilete

På denne sida kan du tilpassa innstillingane for eksport og import av bilete.

#### 6.5.1. Opna dette dialogvindauget

Du har tilgang til dette dialogvindauget frå hovudmenyen via Rediger → Brukarinnstillingar.

#### 6.5.2. Innstillingar

Importpolicy

Konverter importerte biletet til desimaltalspresisjon

  Når denne er slått på, vert presisjon for alle importerte bilete endra til32-bit desimalpresisjon.

Jamn ut bileta når du konverter dei til desimaltal

  Når dei førre innstilingane er slått på, vil denne innstillinga gjera at du kan velja om utjamning skal brukast når eit bilete med lågare presisjon vert omforma til 32-bit desimalpresisjon.

Legg til ein alfakanal i importerte bilete

  Når denne er slått på, vert det lagt til ein alfakanal automatisk til alle importerte bilete som ikkje har ein alfakanal. Dette kan vera nyttig viss du ofte har bruk for ein alfakanal når du arbeider med bileta.

Fargeprofil-policy

  Når du opnar eit bilete med innebygd fargeprofil, kan du her velja kva som skal gjerast. Sjå Oppførsel ved opning av fila i fargehandsaming.

Roteringspolicy for metadata

  Når du opnar eit bilete med metadata om rotering, kan du her velja kva som skal gjerast.

  - Spør om kva som skal gjerast Dette er standard. Kvar gong du opnar eit bilete med metadata om rotering, kjem det opp eit dialogvindauge der du kan velja å rotera biletet eller ikkje i høve til metadataa.

  - Forkast metadata utan å rotera Vel du denne, vert metadataa ignorerte når bilete vert opna.

  - Roter biletet og så forkast metadataa Når du vel dette, vert biletet alltid rotert i høve til metadataa når det vert opna. Når dette er gjort, vert metadataa om rotering fjerna og erstatta med standardverdiar for rotering.

Eksport-policy

| Notat
Den følgjande eksportpolicyen definerer standard-verdiane for å eksportera eit bilete. Dei fleste formata har dialogvindauge for eksport der du kan definera relevante innstillingar for kvart spesifikke format. Desse innstillingane vert hugsa mellom alle oppstartane. Ikkje alle biletformata har støtte for alle innstillingane nedanfor. Dei er berre relevante for dei formata som støttar innstillingane. Det er greit å være klar over implikasjonane av å inkludera visse metadata. Metadata kan innehalda sensitiv personleg informasjon som du kanskje vil sjå før du bestemmer deg for å inkludera dei eller ikkje. Eksempel er GPS-metadata som kan visa ei nøyaktig plassering, eller namn og adresse til skaparen av biletet.

Eksporter fargeprofilen for biletet som standard

  Når denne er slått på, vert standarden for eksport av biletet å ta med fargeprofilen.

Eksporter merknadane i biletet som standard

  Når denne er slått på, vert merknadane inkluderte som standard ved eksport av bilete.

Eksporter biletminiatyren som standard

  Når denne er slått på, vert standarden for eksport av biletet å ta med miniatyren.

Eksporter Exif metadata som standard når dei er tilgjengelege

  Når denne er slått på, vert Exif metadata inkluderte som standard ved eksport av bilete.

Eksporter XMP metadata som standard når dei er tilgjengelege

  Når denne er slått på, vert XMP metadata inkluderte som standard ved eksport av bilete.

Eksporter IPTC metadata som standard når dei er tilgjengelege

  Når denne er slått på, vert IPTC metadata inkluderte som standard ved eksport av bilete.

Oppdater metadataa automatisk

  Når denne er slått på, vil GIMP leggja til og oppdatera metadata automatisk. Når slått av, vert berre dei nødvendige metadataendringane laga utan å endra for eksempel data om endringar, synkronisering av meldingar og andre taggar. Heller ikkje data om oppdatering endringsloggen vert endra.

  Sjølv om denne er slått av, kan du likevel endra metadataa ved å bruka Rediger metadata. Endringar du gjer her vert tekne med når du eksporterar bilete viss du ikkje har slått av eksport av metadata.

Eksportfiltype

Standard eksportfiltype

  Denne innstillinga gjer at du kan velja kva filformat som skal vera standard ved eksport av bilete utan at du treng velja filutvidinga først.

  Merk at dette er relevant berre når du ekporterer eit bilete laga i GIMP. Når du eksporterer eit bilete som tidlegare vart importert, vilGIMP bruka utvidinga for det importerte biletet.

Importeraren for raw-bilete

Programtillegg

  Her vert det vist ei liste over kjende programtillegg som vert brukte for å opna og handsama RAW-filetformat. Dei vanlegaste som vert vistre er Darktable og RawTherapee. Viss ingen programtillegg er registrerte, vil GIMP visa ein plasshaldarverdi her.

6.4. Fargestyring |  | 6.6. Eksperimentell leikeplass

Report a bug in GIMP Report a documentation error