### 6.5. Gradientrefleks

#### 6.5.1. Oversyn

Figur 17.116. Eksempel på bruk av filteret «Gradientrefleks»

Det opphavlege biletet

Filter brukt

Dette filteret imiterer dei, som oftast uønskte, refleksane du kan få i objektivet når du fotograferer mot sola eller ei anna skarp lyskjelde. Filteret har tre komponentar: Glød, som er den sentrale sirkelen, stråler og sekundærrefleksar.

| Notat
Dersom biletet er indeksert, er denne menyoppføringa gråa ut og utilgjengeleg.

#### 6.5.2. Slik slår du på filteret

Du har tilgang til dette filteret frå hovudmenyen via Filter → Lys og skugge → Gradientrefleks ….

#### 6.5.3. Innstillingar

Fana Innstillingar inneheld ein del parameterar som du kan setja manuelt etter behov. Fana Utval inneheld ei liste over ferdiginnstilte filter som du kan velja mellom.

Førehandsvising

  Dersom det er markert for Automatisk førehandsvising vert verknadane av parametera du skriv inn viste i førehandsvisinga. Sjølve biletet vert ikkje påverka før du trykkjer på knappen OK.

##### 6.5.3.1. Innstillingar

Figur 17.117. Innstillingane for filteret «Gradientrefleks»

Sentrum

  Du kan setja X og Y-koordinat (pikslar) for glimt ved å bruka innskrivingsboksen eller ved å klikka på førehandsvisinga. Utgangspunktet er som vanleg (0,0) i øvre, venstre hjørne.

Parameter
  Radius

    Effektradiusen. Glidebrytaren har eit avgrensa området for moglege verdiar, men du kan skriva inn større verdiar i innskrivingsboksen.

  Rotasjon

    Snu effekten.

  Fargerotasjon

    Endre fargen for effekten.

  Vektorvinkel

    Snu sekundærrefleksen.

  Vektorlengd

    Bestemmer kor lange sekundærrefleksane skal vere.

Adaptiv utjamning

  Når denne er slått på, vert adaptiv utjamning, ein teknikk for utjamning av overgangar, brukt på biletet. Du finn meir om dette i Superutjamning .

  Slår du på denne innstillingan, har du tilgang til desse vala for utjamninga:

  Maks djupn

    Bestemmer den maksimale djupna for utjamninga. Dette bestemmer kor mange prøvar som vert brukte. Høge verdiar kan gje betre resultat, men kan gjera utrekningane saktare.

  Terskel

    Spesifiserer den lågaste grenseverdien for pikselskilnadar som stoppar utjamninga.

##### 6.5.3.2. Utval

Figur 17.118. Innhaldet i fana «Utval» i filteret «Gradientrefleks»

I denne fana kan du velja eit gradientrefleksmønster for å endra det og lagra det.

Ny

  Klikkar du på denne knappen, vert det laga eit nytt gradientrefleksmønster. Skriv inn namnet på det nye mønsteret.

Rediger

  Eit trykk på denne knappen opnar gradientreflekshandsamaren. (Sjå meir om dette nedanfor).

Kopier

  Bruk denne knappen når du vil duplisera valde gradientrefleksmønster. Du kan redigera kopien utan å endra det opphavlege biletet.

Slett

  Trykk på denne knappen for å fjerne det merkte gradientrefleksmønsteret.

#### 6.5.4. Gradientreflekshandsamaren

Også handsamaren for gradientrefleksar inneheld faner:

##### 6.5.4.1. Generelt

Figur 17.119. Generelle innstillingar for «gradientreflekshandsamaren»

Innstillingane for glød
  Dekkevne

    Her bestemmer du kor mykje «gløden», dvs. ringen i midten, skal vere synleg. Frå 0 til 100 %.

  Teiknemodus

    Du har valet mellom fire modus:

    Normal

      Gløden legg seg oppå biletet utan å ta omsyn til fargane under.

    Legg til

      RGB-verdiane for pikslane i gløden vert lagt til RGB-verdiane for dei tilsvarande pikslane i biletet. Fargane vert lysare, og det kan også oppstå kvite område i gløden.

    Legg over

      Lyse og mørke område i gløden forsterkar tilsvarande lyse og mørke område i biletet.

    Skjerm

      Mørke område i biletet vert opplyste av dei tilsvarande lyse områda i gløden. Dette vert omlag som å visa to lysbilete på same skjermen.

Innstillingar for teiknig av stråler

  Innstillingane er dei same som for glød-teikning.

Innstillingar for den andre refleksen

  Innstillingane er dei same som for glød-teikning.

##### 6.5.4.2. Glød

Figur 17.120. Innstillingane for «Glød» i «Gradientreflekshandsamaren»

Fargeovergang

  Når du klikkar på denne knappen kjem det fram ei lang liste over tilgjengelege fargeovergangar. Dei overgangane som byrjar med «%» høyrer til redigeraren.

  Radiell fargeovergang

    Den valde overgangen vert teikna radielt ut frå sentrum mot kantane.

  Vinkla fargeovergang

    Den valde overgangen vert rotert rundt sentrum i retning mot klokka med start klokka tre dersom Rotasjon er sett til 0. Radielle og vinkla fargeovergangar vert kombinerte på same måte som i multipliser-modus, dvs. at lyse område vert forsterka og fargane blanda etter fargesystemet CMYK.

  Fargeovergang for vinkla storleik

    Forma på effekten vert bestemt av lysstyrkane (luminiteten) i den valde fargeovergangen. Ein lysstyrke på 0, dvs. svart farge, gjev radius 0 % medan ein lysstyrke på 100 % (kvit) gjev ein radius på 100 %.

Parameter
  Storleik (%)

    Glødstorleik i prosent (0 – 200).

  Rotasjon

    Bestemmer kvar rotasjonsovergangen skal byrja. Skalaen går frå -180° til 180° med 0° tilsvarande klokka tre.

  Fargerotasjon

    Set glødfargen i høve til HSV fargesirkelen (-180 – +180). (Sjå triangelfargeveljaren).

##### 6.5.4.3. Stråler

Figur 17.121. Innstillingane for «Stråler» i «Gradientreflekshandsamaren»

Fargeovergang

  Innstillingane er dei same som for glød.

Parameter

  Dei første tre vala er dei same som for glød. Dei to nye er:

  Talet på stråler

    Her bestemmer du kor mange stråler, frå 1 til 300, som skal brukast og teksturen deira.

  Strålebreidd

    Her bestemmer du, på ein skala frå 1 til 100, breidda på strålene. Breie stråler minner om kronblad på blomster.

##### 6.5.4.4. Sekundærrefleks

Figur 17.122. Innstillingane for «Sekundærrefleks» i «Gradientreflekshandsamaren»

Fargeovergang

  Innstillingane er dei same som for glød.

Parameter

  Innstillingane er dei same som for glød.

Form på sekundærrefleksen

  Sekundærrefleksen er «satelittar» til hovudrefleksen, og kan ha to former: sirkel og polygon. Dersom du vel polygon, kan du bestemmer kor mange sider mangekanten skal ha. Av ein eller annan grunn vert mangekant med 1 side godkjent, men ikkje ein med 2 sider.

Tilfeldig frø, Nytt frø

  Dette alternativet kontrollerer kor tilfeldig filteret skal vera. Du kan bruka feltet Tilfeldig frø for å leggja inn eit frø manuelt for slumpalgoritmen som vert brukt. Du kan også generera eit tilfeldig frø ved å trykkja på knappen Nytt frø. Viss det same tilfeldige frøet vert brukt i same situasjon, gjev filteret nøyaktig dei same resultata. Eit anna tilfeldig frø gjev andre resultat.

Slump

  Når du klikkar på denne knappen, vert det laga eit tilfeldig startfrø for slumgeneratoren. Du vil for kvart trykk få eit nytt, tilfeldige tal.

6.4. Linserefleks |  | 6.6. Lyseffektar

Report a bug in GIMP Report a documentation error