### 13.6. Vesle planet

#### 13.6.1. Oversyn

Dette filteret omformar eit panorame til ein planet. Passar ikkje for alle bilete. Det ideelle biletet er eit 360° × 180° bilete, også kjent som eit ekvirektangulært bilete, Vi vil sjå at det er råd å bruka vanlege bilete også.

#### 13.6.2. Slik slår du på filteret

Du finn dette filteret i hovudmenyen under Filter → Kart → Vesle planet ….

#### 13.6.3. Innstillingar

Figur 17.304. Innstillingane for filteret «Vesle planet»

Innstillingar

Forval, «Inngangstype», Klipping, Blandeinnstillingar, Førehandsvising, Flett samman filter, Delt vising

  | Notat
  Desse innstillingane er omtalte i Del 2, «Felles eigenskapar».

Panorer

  Vassrett kamerapanorering. Viss alternativet «Invertert transformering» er merkt av, flyttar alternativet «panorer» siktlinja vassrett, elles verkar det som «Spinn»-alternativ.

Tilting

  Loddrett kamerapanorering. Flyttar siktelinja oppover eller nedover.

Spinn

  Spinnvinkel rundt kameraaksen. Roterer planeten rundt siktlinja.

Forstørr

  Forstørringsnivå. Forsatørr eller forminsk planeten.

Invers transformering

  Gjer den inverse kartlegginga; nyttig for å justera senit, nadir eller andre delar av panoramaet.

Metode for å ta prøver på nytt

  Interpoleringsmetodane er forklarte i Interpolering

  «Kubisk» kan gje betre resultat.

#### 13.6.4. Bruka filteret «Vesle planet» på eit ekvirektangulært bilete

| Tips
Du kan finna ekvirektangulære bilete gratis på https://commons.wikimedia.org/wiki/Category:360%C2%B0_panoramas_with_equirectangular_projection.

Ettling_Isar_panorama.jpg av © Simon Waldherr under CC by-sa 4.0

GIMP opna dette biletet på 16 000 × 8 000 pikslar i ei 1 000 × 500 px-ramme ved forstørring 6,25. Dette er eit skjermbilete skalert til 600 × 300 px. Legg merkje til den tomme himmelen, den perfekt vassrette horisonten og det forsvinnande perspektivet.

Filteret brukt

#### 13.6.5. Bruka filteret «Vesle planet» på eit normalt bilete

Panoramaet ditt tilfredsstiller sjeldan vilkåra som er nødvendige for dette filteret, spesielt viss du klippar det ut av eit større bilete. «Vesle planet»-filteret føre venstre og høgre biletsider saman og skapar ei uønskt skarp grense viss sidene er ulike. Ein ujamn horisont gjev ein uregelmessig sirkel. Ein blå, tom himmel som tek opp den øvre halvdelen av biletet og ein vassrett horisont er perfekte. Til vanleg må du forbetra panoramaet før du brukar filter.

Figur 17.305. Det opphavlege biletet

Opphavleg panorama

Filteret brukt direkte med standardinnstillingane

1. Reins himmelen: med fargeveljar, mørkare blå til verktøykasseforgrunn og lysare blå til verktøykassebakgrunn. Det rektangulære utvalet av himmelen inkludert ein liten del av horisonten. I utvalet teiknar du ein fargeovergang fra topp til botn.

2. Vel den venstre biletkanten.

3. Kopier utvalet og lim det inn som nytt lag.

4. Q snarveg for å opna justeringsverktøyet.

5. Klikk på nytt lag (overlagra på utvalsområdet): nye laggrenser vert viste. Juster nytt lag til høgre side av biletet.

6. Vel>Ingen.

7. Spegelvend det nye laget vassrett.

   Nytt lag justert til høgresida i biletet og spegelvend: venstre og høgre side i biletet er no like. Himmelen er viska ut og horisonten er no vassrett.

8. Legg ei svart lagmaske til det nye laget.

9. Legg til ein svart-til-kvit fargeovergang til lagmaska.

10. Bruk filteret «Vesle planet».

Figur 17.306. Resultat

Klargjort bilete

Filteret brukt

13.5. Illusjon |  | 13.7. Panoramaprojeksjon

Report a bug in GIMP Report a documentation error