### 6.6. Lyseffektar

#### 6.6.1. Oversyn

Figur 17.123. Eksempel på bruk av filteret

Det opphavlege biletet

Filter brukt

Filteret simulerer effekten av å lysa opp delar av biletet med opp til 6 lyskastarar. Filteret lagar ingen skuggar, og kan heller ikkje brukast til å få fram detaljar i mørke område.

| Notat
Dersom biletet er i gråtone eller indeksert, er denne menyoppføringa gråa ut og utilgjengeleg.

#### 6.6.2. Slik slår du på filteret

Du har tilgang til dette filteret frå hovudmenyen via Filter → Lys og skugge → Lyseffektar ….

#### 6.6.3. Innstillingar

Figur 17.124. Innstillingane for filteret «Lyseffektar»

Førehandsvising

  Når det er merkt av for Interaktiv, vert innstillingane viste etter kvart i førehandsvisinga utan å påverka det endelege biletet. Filteret vert overført til biletet først når du trykkjer på OK-knappen.

  Dersom Interaktiv ikkje er avmerkt, vert innstillingane synlege i miniatyren først når du trykkjer på knappen Oppdater. Denne innstillinga er stort sett berre aktuell dersom datamaskinen er treg.

Dei andre innstillingane er lagt i faner:

##### 6.6.3.1. Generelle innstillingar

Figur 17.125. Innstillingane for filteret «Lyseffektar» (Generelle)

Gjennomsiktig bakgrunn

  Lagar alle svarte punkta i biletet gjennomsiktige. (Alle avbildingar med verdi 0, dvs. svart, vert sett til gjennomsiktige).

Lag nytt bilete

  Lagar ein kopi av biletet når filteret vert lagt til i biletet.

Kantutjamning

  Slår du på denne, kan du fjerna eller redusera kantutjamninga som kan dukka opp på kantane.

  Du kan finna meir om dette i Kantutjamning i ordboka.

Avstand

  Denne innstillinga bestemmer kor langt effekten skal gå ut frå midten av bilete. Skyvebrytaren går frå 0,0 til 2,0.

##### 6.6.3.2. Lyssettingar

Figur 17.126. Innstillingane for filteret «Lyseffektar» (Lyssettingar)

I denne fana kan du setja lysparametra. Du kan bruka Lys1 til Lys6 for å setja inn seks lyskjelder og arbeida på dei kvar for seg.

Type

  Filteret har fleire lystypar i ei nedtrekksliste:

  Ingen

    Dette slettar lyskjelda (lyset kan halda fram vidare)

  Retta

    Det blå punktet er lenkja til sentrum av førehandsvisinga med ei tynn linje for å visa retninga på lyset.

  Punkt

    Viser eit blått punkt på førehandsvisinga. Du kan dra dette punktet dit du ønskjer på førehandsvisinga.

  Punkt

    Viser eit blått punkt som ikkje kan flyttast. Dette lyset har ei fast retning.

Farge

  Klikk på fargeruta for å få fram eit fargedialogvindauge som kan brukast til å velja lysfarge.

Intensitet

  Vert brukt for å bestemma lysstyrken.

Posisjon

  I staden for å plassera lyspunktet med musepeikaren, kan du skriva inn koordinata i dei tre rutene i eit tredimensjonalt koordinatsystem. X for vassrett posisjon, Y for loddrett posisjon og Z for avstanden frå biletet til lyskjelda. Hugs at lysmengda avtar når avstanden aukar. Verdiane er frå -1 til +1.

Retning

  Også retningen frå lyskjelda til midten av biletet vert bestemt i eit tredimensjonalt koordinatsystem, med dei tre aksane X, Y og Z.

Isoler

  Når lampa er isolert, lyser denne åleine. Dei andre lysa er sløkte. Kan vere nyttig for å finjustere lyskastaren.

Førevalde lyssetjingar

  Har du kome fram til nokre vellukka innstillingar, kan du lagra desse ved å trykkja på knappen Lagra for å henta dei inn igjen seinare ved å trykkja på knappen Opna. Begge knappane opnar høvelege dialogvindauge for handlinga.

##### 6.6.3.3. Overflatelinnstillingar

Figur 17.127. Innstillingane for filteret «Lyseffektar» (Materiale)

Innstillingane her gjeld ikkje lyskastarane men det lyset som vert reflektert frå objekta i biletet.

Små kuler i kvar ende av innskrivingsboksane representerer handlinga for kvar innstilling. Hjelpteksten som dukkar opp når du held musepeikaren over innskrivingsboksen er nok til meir nytte enn kulene.

Omgjevnadsintensitet

  Med dette valet, også kjend som gløding, kontrollerer du kor mykje av den opphavlege fargen som skal visast der det ikkje fell direktelys frå lyskastaren.

Diffusintensitet

  Med dette valet, også kjend som lysheit, kontrollerer du intensiteten til den opphavlege fargen når han vert opplyst av lyskastaren.

Diffus reflektivitet

  Med dette valet kontrollerer du kor mykje den opphavlege fargen skal reflekterast.

Spekuler reflektivitet

  Her stiller du inn intensiteten til høglysa.

Høglys

  Med dette valet kontrollerer du poleringa eller markeringa. Høgare verdiar gjer høglyset meir fokusert.

Metallisk

  Slå på denne for å gje metallglans i overflatene.

##### 6.6.3.4. Avbilding

Figur 17.128. Innstillingane for filteret «Lyseffektar» (Avbilding)

I denne fana kan du setja opp filteret slik at det gjev relieffverknad i biletet. Sjå meir om dette i ordlista under Avbilding .

Slå på avbildinga

  Når dette valet er slått på, vil lyse område i biletet sjå ut som dei er framheva medan mørke punkt ser ut til å vere tilbaketrekte. Verknaden er avhengig av plasseringa av lyskjelda.

Mønsterbilete

  Vel eit gråtonebiletet som skal brukast som strukturkart. Du finn meir om dette i Ruglekart.

Kurve

  Her bestemmer du kva metode som skal brukast for avbildinga. Høgda på humpane er ein funksjon av den valde kurven. Du kan velja mellom Lineær, Logaritmisk, Sinusforma og kuleforma.

Maksimal høgd

  Dette er den tilsynelatande høgda på uthevingane i relieffet.

##### 6.6.3.5. Omgivnadskopling

Figur 17.129. Innstillingane for filteret «Lyseffektar» (Omgivnadskopling)

Slå på kopling til omgivnadane

  Med denne kontrollen slår du på omgivnadskoplinga og dei tilhøyrande eigenskapane:

Omgivnadsbilete

  Vel eit RGB-bilete som skal brukast som omgjevnadskart. Biletet må vere opna på førehand med GIMP for å kunna bruka det.

  Du kan finne eit eksempel på [BUDIG01].

6.5. Gradientrefleks |  | 6.7. Lysglimt

Report a bug in GIMP Report a documentation error