### 5.18. Persienne

#### 5.18.1. Oversyn

Figur 17.104. Eksempel på bruk av filteret «Persienne»

Originalbiletet

Filteret brukt

Dette lagar ein persienneeffekt med vassrette eller loddrette lamellar. Du kan løfta eller lukka desse lamellane, men ikkje løfta heile persienna.

| Notat
Dersom biletet er indeksert, er denne menyoppføringa gråa ut og utilgjengeleg.

#### 5.18.2. Slik slår du på filteret

Du har tilgang til dette filteret frå hovudmenyen via Filter → Forvrengingar → Persienne ….

#### 5.18.3. Innstillingar

Figur 17.105. Innstillingane for filteret «Persienne»

Førehandsvising

  Førehandsvisinga syner endringane i biletet. Endringane vert ikkje lagt inn i biletet før du trykkjer på knappen OK.

Orientering

  Her bestemmer du om lamellane skal visast vassrett eller loddrett.

Bakgrunn

  Lamellane får same fargen som bakgrunnsfargen vist i verktøykassa. For å kunna bruka valet Gjennomsiktig må biletet ha ein alfakanal.

Vridning

  Med glidebrytaren og innskrivingsboksen kan du gjera lamellane breiare, noko som gjev inntrykk av at dei er lukka, eller gjera dei smalare, slik at dei gjev inntrykk av å vera opne. Du set dette som ein vinkel mellom 0° og 90°.

Talet på segment

  Det er talet på lamellar.

5.17. Vind |  | 5.19. Bøying

Report a bug in GIMP Report a documentation error