### 5.4. Pensel i ei snarvending

Det er to måtar å laga ein ny pensel på:

1. Først den raske mellombels måten. Merk det området av biletet du vil laga pensel av ved å markera det med rektangel- eller ellipse-verktøyet. Kopier dette utvalet. Du skal no kunna finna denne kopien i øvre, venstre hjørne i penseldialogvindauget under namnet «Utklippstavle». Denne kopien kan du no bruka som pensel.

   Denne penselen er mellombels: han forsvinn når du lukkar GIMP. Du kan gjera han permanent ved å klikka på Dupliser denne penselen nedst i penselpanelet.

   Figur 7.20. Utvalet vert ein pensel når du kopierer det

2. Den andre måten er litt vanskelegare.

   Vel Fil → Ny… i hovudmenyen.

   Set Breidd og Høgd til for eksempel 30 pikslar.

   I Avanserte innstillingar, set du for eksempel Fargerom til Gråtone og Fyll med til Kvite.

   Forstørr visinga av biletet og bruk ein svart blyant for å laga ei teikning på biletet.

   Vel Fil → Eksporter som… i hovudmenyen.

   Eksporter biletet med filutvidinga `.gbr` i mappa `brushes` i den private konfigureringsmappa for GIMP.

   Trykk på knappen oppdater penslane i dialogvindauget penslar .

   Penselen din dukkar straks opp saman med dei andre penslane. Du treng ikkje starta GIMP på nytt for å bruka han.

   Figur 7.21. Stega for å laga ein pensel

   Teikna biletet og lagra det som pensel

   Oppdater penslane

   Bruk penselen

5.3. Å endra penselbreidda |  | 6. Fargeovergangar

Report a bug in GIMP Report a documentation error