### 15.2. Biletkart

#### 15.2.1. Oversyn

På Internett kan du ofte sjå bilete som du kan klikka på for å oppnå ein eller annan effekt. Den mest vanlege er å leggja inn lenkjer til andre nettsider. Med dette «filteret» er det nokså enkelt å leggja inn slike «kjenslevare» område i eit bilete. Redigeringsprogramma for å laga nettsider har denne funksjonen innebygd. I GIMP kan du gjera dette på ein liknande måte.

Dette programtillegget let deg utforma avgrensa grafiske område i biletet. Det vert også generert dei nødvendige HTML-taggane som du må setja inn på rett stad i HTML-kodinga for sida. Du kan også definera nokre andre handlingar knytt til desse områda.

Dette er eit komplekst verktøy som ikkje vert fullstendig forklart her (det arbeider på same måten som program for å laga nettsider gjer det). I dette kapitlet har vi avgrensa oss til å omtale dei vanlegaste bruksmåtane for dette filteret. Ønskje du å utforska filteret nærare, kan du kikke på nettsida «Grokking the GIMP» [GROKKING02].

#### 15.2.2. Slik slår du på filteret

Du finn dette filteret i hovudmenyen under Filter → Nettsider → Biletkart ….

#### 15.2.3. Innstillingar

Figur 17.423. Innstillingane for biletkartfilteret

Vindauget for biletkartfilteret

##### 15.2.3.1. Menylinja

Menylinja likna mykje på hovudmenyen, men med nokre få unntak:

Fil
  Lagra, Lagra som

    I motsetnad til andre filter, vert resultatet av dette filteret ikkje lagra som biletfil, men som tekstfil. Du må altså lagra arbeidet ditt i tekstformat.

    | Tips
    Du kan sjå innhaldet i tekstfila ved å bruka kommandoen Vis → Resultatkode ….

  Opna, Opna tidlegare brukt

    I programtillegget kan du opna dei lagra tekstfilene. Områda du har definerte vert lagt oppå det biletet som er i bruk. Dersom det viste biletet ikkje er det opphavlege biletet, eller er i eit anna format, vil GIMP spørje om skaleringa passar.

Rediger
  Rediger områdeinformasjon

    Figur 17.424. Redigera eit biletområde

    I dialogvindauget for innstillingar kan du redigera informasjonen om eit merkt område. Dialogvindauget kjem opp automatisk når du opprettar eit nytt område.

Vis

  I denne menyen finn du spesielle funksjonar:

  Områdeliste

    Med denne kan du gøyma eller opna utvalsområdet.

  Kjelde …

    Her ser du rådataa slik du ville lagra dei eller lasta dei inn frå ei fil.

  Farge, Grå

    Her kan du velja biletmodus og arbeida med gråtonevisinga.

Biletkart

  Denne menyen vert sjeldan brukt i og med at det er enklare å få tilgang til verktøya ved å klikka på ikona til venstre for arbeidsområdet.

  Pil

    Pilverktøyet representerer flytteverktøyet. Når verktøy som er slått på vert valde, kan du merkja og flytta eit område på biletet.

    Med eit polygon kan du bruka pila til å flytta eit av dei raude punkta. Høgreklikk på eit segment mellom to raude punkt for å opna ein sprettoppmeny som tilbyr, saman med fleire andre, høve til å leggja til eit nytt punkt. Viss du høgreklikkar på eit raudt punkt, kan du fjerna det.

  Rektangel, Sirkel, Polygon

    Desse verktøya vert brukte for å laga klikkeområda på biletet. Klikk der du ønskjer området, flytt peikaren og klikk igjen.

  Rediger biletkartinfo …

    Figur 17.425. Rediger dataa for biletetkartet

    I dette enkle dialogvindauget kan du skriva inn nokre element som vert lagt til i utgangsfila, anten som merknadar (Utviklar og Beskriving) eller som atributtverdiar i HTML-taggane (Biletnamn, Tittel og Standard-URL).

Verktøy

  Med menyen «Verktøy» kan du setja opp hjelpelinjer og rektangulære område.

  Rutenett, Innstillingane for rutenett …

    Figur 17.426. Innstillingane for rutenettet

    Her kan du slå av og på rutenettet og setja nokre av eigenskapane for rutenettet.

  Bruk GIMP-hjelpelinjer …, Lag hjelpelinjer …

    Hjelpelinjene vert laga ved kanten av biletet, men kan flyttast rundt ved å klikka på dei raude rutene på kvar linje, noko som liknar på GIMP sine hjelpelinjer. Ved å bruka hjelpelinjene kan du laga aktive rektangel i biletet.

  Lag hjelpelinjer

    Figur 17.427. Innstillingane for hjelpelinjene

    Innstillingane for hjelpelinjene

    I staden for å oppretta geometriske figurar som markerar klikkområda, kan du leggja inn ein tabell med rektangulære klikkområde ved å klikka på Lag hjelpelinjer. Det kjem då opp eit dialogvindauge der du kan bestemma kor store rutene skal vera, avstanden mellom dei, kor mange rader og kolonnar det skal vera i tabellen og øvre og venstre startpunkt. Alle mål er i pikslar. Er du ikkje heilt nøgd med resultatet, kan du redigera kvar rute for seg ved å flytta på dei raude firkantane.

##### 15.2.3.2. Menylinja

Dei fleste oppføringane her er snarvegar for funksjonar som er omtalte tidlegare. Unntak:

Flytt området øvst, Flytt område nedst

  Her kan du flytta områdeinnføringane til øvst eller nedst i områdelista.

##### 15.2.3.3. Arbeidsområdet

Figur 17.428. Arbeidsområdet

På venstre side i hovudområdet til biletekartvindauget finn du arbeidsområdet ditt der du kan teikna alle formområda du ønskjer med dei relevante verktøya.

Ved sida av arbeidsområdet er det ei loddrett liste med ikon, eitt for å peika, tre for å kalla opp verktøy for å generera ulike formområde, eitt for å redigera soneeigenskapar og til slutt eitt for å sletta eit vald område. Du kan også kalla desse opp frå kartmenyen.

| Obs
Merk at områda ikkje må overlappa kvarandre.

##### 15.2.3.4. Utvalsområdet

Til høgre er eit visingsområde som ei eigenskapsliste over dei oppretta områda. Eit klikk på eitt element i lista vel automatisk den tilsvarande forma i arbeidsområdet slik at du kan endra ho.

Ved sida av visinga er eit loddrett ikonsett. Bruken er nokså sjølvforklarande, men ein sprettoppmeny gjev deg informasjon om kvar funksjon.

Pilene for å flytta utvala opp og ned på lista verkar diverre ikkje her. Sidan du likevel er nøye med at klikkområda ikkje overlappar, har du vel i grunnen heller ikkje bruk for pilene.

15. Filter for nettsider |  | 15.3. Halvutflating

Report a bug in GIMP Report a documentation error