### 7.4. Fargekast

#### 7.4.1. Oversyn

Figur 17.159. Eksempel på bruk av filteret

Originalbiletet

Filter brukt

Filteret «fargekast» legg ein tilfeldig farge i kvar av dei berørte pikslane, altså verkeleg tilfeldig støy. Alle fargekanalane, også alfakanalen om han finst i biletet, vert handsama tilfeldig. Fargane vert plukka heilt tilfeldig frå alle fargeverdiane utan å ta omsyn til dei opphavlege verdiane. Kor stor prosent av pikslane i det gjeldande laget eller utvalet som vert påverka, vert bestemt med glidebrytaren Slumpmengd (%).

#### 7.4.2. Slik slår du på filteret

Du finn dette filteret i hovudmenyen under Filter → Støy → Fargekast ….

#### 7.4.3. Innstillingar

Figur 17.160. Innstillingane for filteret «fargekast»

Forval, «Inngangstype», Klipping, Blandeinnstillingar, Førehandsvising, Flett samman filter, Delt vising

  | Notat
  Desse innstillingane er omtalte i Del 2, «Felles eigenskapar».

Slumpmengde (%)

  Glidebrytaren Slumpmengd bestemmer kor mange prosent av pikslane i det gjeldande laget eller utvalet som skal verta påverka av filteret. Dess høgare verdi, dess fleire pikslar verta forandra.

Gjenta

  Glidebrytaren Gjenta bestemmer kor mange gonger filteret skal gjenta prosessen. For dette filteret er dette valet lite nyttig i og med at du kan oppnå det same mykje raskare ved å velje eit større tal for Slumpmengde. Grunnen til at dette valet er tatt med, er at det same kontrollpanelet vert brukt for fleire ulike filter.

Tilfeldig frø, Nytt frø

  Dette alternativet kontrollerer kor tilfeldig filteret skal vera. Du kan bruka feltet Tilfeldig frø for å leggja inn eit frø manuelt for slumpalgoritmen som vert brukt. Du kan også generera eit tilfeldig frø ved å trykkja på knappen Nytt frø. Viss det same tilfeldige frøet vert brukt i same situasjon, gjev filteret nøyaktig dei same resultata. Eit anna tilfeldig frø gjev andre resultat.

7.3. HSV-støy |  | 7.5. Fargeplukk

Report a bug in GIMP Report a documentation error