### 6.12. Fjern fargeprofil

Fjern fargeprofil fjernar den gjeldande ICC-profilen frå biletet og set inn GIMP sin innebygde sRGB-profil i staden.

| Notat
Tilordning av ein ny profil til eit bilete endrar ikkje dei aktuelle kanalverdiane for biletet. Bruk av ein ny ICC-profil endrar berre kva kanalverdiane betyr, noko som gjer at utsjånaden til biletet vert endra. Dette gjeld ikkje når den opphavlege profilen og den nye profilen er funksjonelt like.

#### 6.12.1. Slå på kommandoen

Du har tilgang til denne kommandoen på hovudmenyen via Bilete → Fargestyring → Fjern fargeprofil.

#### 6.12.2. Bruksnotat for kommandoen

Viss du fjernar fargeprofilen for biletet:

1. Utsjånaden på biletet vert endra (med mindre biletet alt er i eit ICC-profilfargerom som har same fargestoff og kanalkoding som det nyleg tildelte GIMP sRGB-fargerommet).

2. Kanalverdiane i biletet vert ikkje endra ved å fjerna den gjeldande profilen og setja inn GIMP sin innebygde sRGB-profil i staden.

Det kan vera nyttig å fjerna den gjeldande profilen dersom du ønskjer å eksportera eit bilete utan den innebygde ICC-profilen.

Fjern fargeprofil kan berre nyttast dersom ICC-profilen brukt i biletet ikkje er GIMP sin innebygde sRGB-profil. GIMP sin innebygde sRGB-profil vert ikkje lagt inn i biletet ved eksport til lagringsmedium.

6.11. Konverter til fargeprofil |  | 6.13. Lagra fargeprofilen til fil

Report a bug in GIMP Report a documentation error