### 3.2. Fokussløring

#### 3.2.1. Oversyn

Figur 17.9. Filteret «Fokussløring»

Det opphavlege biletet

Filter lagt til

Fokussløringa lagar ei sløring i alle retningar rundt eit fokuspunkt. Standard fokuspunkt er midten av laget eller utvalet. Du kan endra dette fokuspunktet ved å dra midtpunktet. Alle andre punkt og linjer kan også dragast for å justera forma og fokusområdet i biletet.

#### 3.2.2. Slik slår du på filteret

Du har tilgang til dette filteret frå hovudmenyen under Filter → Sløring → Fokussløring ….

#### 3.2.3. Innstillingar

Figur 17.10. Dialogvindauget for fokussløring med vala for geometri utvida

Forval, «Inngangstype», Klipping, Blandeinnstillingar, Førehandsvising, Flett samman filter, Delt vising

  | Notat
  Desse innstillingane er omtalte i Del 2, «Felles eigenskapar».

Form

  Her vel du forma som vert brukt for å laga fokussløringa. Vala er Sirkel, Kvadrat, Rombe, Vassrett og Loddrett.

Sløringstype

  Sløringstype som skal brukast. Vala er Gaussisk sløring og Linsesløring. Det vil bruka filteret med det same namnet til sløringa.

Sløringsradius

  Storleiken på utføre-sløringa-radiusen.

Høg kvalitet

  Genererer meir nøyaktige og konsistente utdata. Saktare.

  Berre tilgjengeleg når sløringstypen er «Gaussisk sløring».

Høglysfaktor

  Relativ høglysstyrke.

  Berre tilgjengeleg når sløringstypen er «Linsesløring».

Høglysterskel

  Her kan du setja høgaste og lågaste verdi for høglysa. Dette gjer du anten ved å dra i dei svarte og kvite trekantane, eller ved å skriva inn eksakte verdiar i innnskrivingsfelta.

  Berre tilgjengeleg når sløringstypen er «Linsesløring».

Geometriinnstillingar

  Desse geometrirelaterte vala kan endrast med dei visuelle kontrollelementa på lerretet. Viss du treng meir finkorna kontroll, kan dei setjast manuelt her.

  Senter X, Senter Y

    Spesifiserer posisjonen for midtpunkt X og midtpunkt Y for fokussløringa.

  Sløringsradius

    Radius for det ytre fokusområdet. Synleg som den ytre heiltrukne linja.

  Skarpleik

    Radius for det indre fokusområdet. Synleg som den indre heiltrukne linja.

  Midtpunkt

    Midtpunktet for fokusovergangen. Vert vist som ei stipla linje. Området mellom den indre (skarpleik) linja til midtpunktet er der fokusområdet vert til det sløra området.

  Sideforhold

    Dette kontrollerer sideforholdet.

  Roterering

    Dette kontrollerer roteringa i grader. Du kan anten bruka det runde kontrollelementet eller skriva inn tal.

Kontrollelement på lerretet

  Dette valet (standard) gjer at du kan endra innstillingane for sløringa direkte på lerretet for lettare å sjå resultata. Det viser linjer i den valde forma med punkt på. Både linjene og punkta kan dragast med musepeikaren for å endra midtpunktet for fokus, sløringsområdet og andre innstillingar som også er tilgjengelege i Innstillingar for geometri.

3. Sløringsfiltra |  | 3.3. Gaussisk sløring

Report a bug in GIMP Report a documentation error