### 12.3. Legg til ramme

#### 12.3.1. Oversyn

Figur 17.262. Eksempel på bruk av filteret «Legg til ramme»

Originalbiletet

Eksempel på bruk av filteret

Dette filteret gjer som namnet seier: det legg ei ramme rundt biletet. Du kan bestemma både breidda på ramma og kva farge ho skal ha. Dei fire sidene vert gjeve ulike skuggefargar slik at biletområdet vert utheva.

Biletet vert så stort at ramma passar inn, utan å teikne over det eksisterande biletet.

#### 12.3.2. Slik slår du på filteret

Du har tilgang til dette filteret frå hovudmenyen via Filter → Dekor → Legg til ramme.

#### 12.3.3. Innstillingar

Figur 17.263. Innstillingane for filteret «legg til ramme»

Breidd høgre og venstre kant, Breidd øvre og nedre kant

  Her bestemmer du kor brei ramma skal vera (i pikslar). Høgre og venstre (X-storleik) og oppe og nede (Y-storleik) kan vera ulike. Den største breidda er 250 pikslar.

Rammefarge

  Klikk på denne knappen for å få opp dialogvindauget for å velja ein «gjennomsnittleg» farge for ramma (sjå nedanfor, Deltaverdi på farge).

Deltaverdi på farge

  Dette valet fargar ramma i ulike skuggevalørar slik at biletet ser utheva ut. For kvar av sidene vert det rekna ut ein verdi for kvar av hovudfargane raud, grøn og blå [10] med utgangspunkt i den «gjennomsnittlege» kantfargen. I utrekningane vert resultatverdiar lågare enn 0 sett til 0 og resultatverdiar høgare enn 255 sett til 255:

  - Øvre skugge = rammefarge + delta

  - Høgre skugge = rammefarge - Delta

  - Nedre skugge = rammefarge - Delta

  - Venstre skugge = rammefarge + Delta

  Figur 17.264. Eksempel med delta

  Filteret «legg til ramme» brukt med Deltaverdien på fargen sett til 25, deretter med 75, 125, 175 og 225.

  Eksempel: standardfargen er blå (38,31,207), standard delta er 25. Rammefargane vert då: topp: (38,31,207) + (25,25,25) = (63,56,232), høgre: (38,31,207) + (-13,-13,-13) = (25,18,194) osv.

Tillat endring av storleik

  Som standard vert biletstorleiken auka med det doble av den gjevne kantstorleiken for å laga ramma på denne ekstra plassen. Viss biletet alt har den tiltenkte storleiken, slå av dette alternativet.

[10] Sjå bilettypar eller RGB .

12.2. Legg til fasettkant |  | 12.4. Tåke

Report a bug in GIMP Report a documentation error