### 16.5. Spel av

#### 16.5.1. Oversyn

Dette programtillegget vert brukt for å spela av ein animasjon frå eit bilete med fleire lag. GIMP har støtte for fleire format som kan brukast for å eksportera ein animasjon, for eksempel webp, gif og mng. I tillegg kan GIMP lasta inn, men for tida ikkje eksportera, apng-bilete. Vanlege format med fleire lag, som GIMP sitt XCF og PSD, TIFF og PSP tillét å bruka mange lag som kan spelast av med denne avspelaren som animasjonar.

#### 16.5.2. Slik slår du på filteret

Du har tilgang til dette filteret frå hovudmenyen via Filter → Animasjon → Spel av ….

#### 16.5.3. Innstillingar

Figur 17.441. Innstillingane for filteret «Spel av animasjonen»

Dette dialogvindauget inneheld :

Førehandsvising

  I midten av avspelingsvindauget finn du ei førehandsvising av animasjonen som automatisk vert tilpassa rammestorleiken. Talet på viste rammer vert vist under førehandsvisinga ved sida av kontrollelementa saman med det totale talet på rammer.

Nedtrekkslistene øvst

  Desse nedtrekkslistene og kontrollelementa er tilgjengelege over førehandsvisinga:

  Kombiner/byt ut lag

    Dette kan vera Kumulative lag (kombiner) for å visa alle rammer så langt oppå kvarandre, eller Ei ramme per lag (byt ut) for å visa berre den siste ramma.

  Standard rammefart

    Dette let deg setja kor mange rammer som skal visast per sekund når du spelar av animasjonen.

  Fart på avpelinga

    Her kan du setja kor fort animasjonen skal visast.

  Forstørr

    Dette gjev deg høve til å setja kor mykje animasjonen skal forstørrast eller forminskast.

Kontrollelementa for avspelaren oppe til høgre
  Last biletet på nytt

    Dette lastar inn animasjonen igjen. Nyttig viss det er gjort endringar.

  Kopla animasjonen frå dialogvindauget

    Dette koplar animasjonen frå dialogvindauget.

  Hjelp

    Vis denne dokumentasjonen for «Animation Playback».

Kontrollelementa for avspelaren nedst

  Dei følgjande knappane er tilgjengelege under førehandsvisinga:

  Start/stopp avspelinga

    Dette spelar av eller stoppar animasjonen.

  Gå bakover til førre ramma

    Dette spelar av animasjonen baklengs steg for steg.

  Gå til neste ramme

    Dette spelar av animasjonen steg for steg.

  Spol animasjonen tilbake

    Dette spolar animasjonen tilbake til byrjinga.

16.4. Optimer |  | 16.6. Krusningar

Report a bug in GIMP Report a documentation error