### 7.52. Forskyving

Kommandoen Forskyving … flyttar innhaldet i det gjeldande laget. Alt som vert flytt utanfor laggrensene vert klipt bort. Kommandoen har eit dialogvindauge der du kan bestemma kor langt laginnhaldet skal flyttast og kva det ledige rommet etter flyttinga skal fyllast med. Det kan brukast for å laga mønster som kan flisleggjast.

| Notat
Denne kommandoen arbeidar berre på eit enkelt lag.

#### 7.52.1. Slå på kommandoen

- Du har tilgang til denne oppføringa i hovudmenyen via Lag → Transformer → Forskyving.

- Du kan også bruka tastesnarvegen Shift+Ctrl+O.

#### 7.52.2. Innstillingane for «Forskyving»

Figur 16.112. Dialogvindauget «Forskyving»

Forval, Førehandsvising, Delt vising

  Desse innstillingane er felles for GEGL-baserte dialogvindauge. Sjå Del 2, «Felles eigenskapar».

Forskyving
  X, Y

    Desse to verdiane bestemmer kor langt innhaldet i laget skal skiftast vassrett (X) og loddrett (Y).

    Du skriv verdiar i tekstboksane for kor langt laginnhaldet skal flyttast. Positive verdiar gjer at innhaldet vert flytt mot høgre og nedover, negative verdiar mot venstre og oppover. Den vanlege måleeininga er pikslar, men dette kan du forandra etter behov med nedtrekksmenyen. I mange tilfelle vil eininga «%» vere nyttig.

    Du kan også klikka og dra på lerretet for å flytta laget.

  Ved breidd : 2, høgd : 2

    Dette merkelege namnet betyr at dersom du trykkjer på denne knappen, vert X og Y sett til nøyaktig halve lagbreidda og halve laghøgda.

  Ved breidd : 2

    Same som ovanfor, men berre X-forskyvinga vert sett til nøyaktig halve biletbreidda.

  Ved høgd : 2

    Same som ovanfor, men berre Y-forskyvinga vert sett til nøyaktig halve biletbreidda.

Kanthandsaming

  Du kan velja mellom tre ulike måtar for å fylle det ledige rommet som oppstår etter flyttinga:

  - Bryt kanten opg flytt til andre sida: Den ledige plassen på ei av sidene vert fylt opp med den delen av laget som hamnar utanfor lagkanten. Dermed forsvinn ingenting av laget.

  - Fyll einsfarga: Den ledige plassen vert fylt opp med den bakgrunnsfargen som er vist i verktøykassen.

  - Gjer gjennomsiktig: Den ledige plassen vert gjort gjennomsiktig. Dersom laget ikkje har alfakanal, er denne kommandoen slått av.

#### 7.52.3. Eksempel

Figur 16.113. Å bruka kommandoen «forskyv» saman med «Kanthandsaming»

Originalbiletet

Y = -40, Kanthandsaming = Bryt kanten og flytt til andre sida

Y = -40, Kanthandsaming = Fyll med bakgrunnsfarge

X = 40, Kanthandsaming = Gjer gjennomsiktig

Figur 16.114. Mønster som kan gjentakast

Originalbiletet

Det opphavlege biletet og det tilhøyrande Lagdialogvindauget

Kanthandsaming = Bryt kanten og flytt til andre sida, Forskyving = ved breidd : 2, høgd : 2

Lag eit repeterande mønster via filteret Flislegg

7.51. Valfri rotasjon |  | 7.53. Sett laggrensene

Report a bug in GIMP Report a documentation error