### 4.6. Fjern raude auge

#### 4.6.1. Oversyn

Figur 17.44. Eksempel på bruk av filteret «Fjern raude auge»

Det opphavlege biletet

Filter brukt

Føremålet med dette filteret er å fjerna raude auge frå eit bilete. For best resultat bør du først merkja dei raude delane av augo før du brukar dette filteret, elles vert alle raude område i biletet påverka av prosessen.

| Notat
Dette menyinnslaget er kopla frå viss biletet er i gråskala.

#### 4.6.2. Slik slår du på filteret

Du finn dette filteret i hovudmenyen under Filter → Forbetra → Fjern raude auge ….

#### 4.6.3. Innstillingar

Figur 17.45. Innstillingar for filteret «Fjern raude auge»

Forval, «Inngangstype», Klipping, Blandeinnstillingar, Førehandsvising, Flett samman filter, Delt vising

  | Notat
  Desse innstillingane er omtalte i Del 2, «Felles eigenskapar».

Terskel

  Denne innstillinga bestemmer kor mykje raudt som trengst for å endra fargen. Den raude verdien i kvar piksel vert bytt ut med ein kombinasjon av grønt og om lag 20 % av blått i den same pikselen.

4.5. Støyreduksjon |  | 4.7. Symmetrisk næraste nabo

Report a bug in GIMP Report a documentation error