### 13.9. Papirfliser

#### 13.9.1. Oversyn

Figur 17.313. Eksempel på bruk av filteret «Papirfliser».

Det opphavlege biletet

Filteret brukt

Dette filteret deler det gjeldande laget eller utvalet opp i firkanta bitar som deretter vert flytte rundt slik at dei meir eller mindre overlappar eller vert flytt frå kvarandre. Bitane kan også gå ut over biletkanten.

#### 13.9.2. Slik slår du på filteret

Du finn dette filteret i hovudmenyen under Filter → Kart → Papiprfliser ….

#### 13.9.3. Innstillingar

Figur 17.314. Innstillingane for filteret «Papirfliser»

Forval, «Inngangstype», Klipping, Blandeinnstillingar, Førehandsvising, Flett samman filter, Delt vising

  | Notat
  Desse innstillingane er omtalte i Del 2, «Felles eigenskapar».

Breidda, Flishøgd

  Filteret byrjar med å dela biletet opp i bitar før bitane vert viste: storleiken på dei og kor mange dei er vassrett (breidd) og loddrett (høgd) må passa med biletstorleiken.

  Når desse vala er lenkja saman, vert flisene kvadratiske.

Flyttegrad

  Her bestemmer du kor mange prosent bitane maksimalt kan flyttast langs sidene i firkantane.

Linjebryting

  Under flyttinga kan det hende at einskilde papirbitar hamnar utanfor biletkanten. Dersom det er merkt av for denne funksjonen, vil desse bitane dukka opp igjen på motsett biletkant.

Brøktype

  Under oppdelinga til fliser kan det hende at nokre opphavlege pikslar vert igjen. Du har tre måtar å handsama desse på:

  Tving

    Dei resterande pikslane vert delt opp saman med flisene.

  Ignorer

    Innstillinga Bakgrunnstype vert ignorert, pikslane vert verande som dei er.

  Bakgrunn

    Gjenverande pikslar vert erstatta ut frå innstillingane sett i det føgjande avsnittet.

Sentrer

  Dersom det er merkt av for dette valet, vert papirbitane tettast i sentrum av biletet.

Bakgrunn

  Dersom radioknappen Bakgrunn er brukt, har du seks ulike bakgrunnstypar å velja mellom:

  Invertert bietet

    Bakgrunnsfargane vert inverterte ved å trekke verdien frå 255 for kvar fargekanal.

  Gjennomsiktig

    Bakgrunnen vert gjennomsiktig.

  Bilete

    Bakgrunnsfargane vert ikkje endra. Det opphavlege biletet vert brukt som bakgrunn.

  Farge

    Dei resterande pikslane vert bytte ut med fargen du kan velja. Standard er forgrunnsfargen frå verktøykassa. Du kan velja ein annan farge med fargeknappen eller fargehentaren.

Tilfeldig frø, Nytt frø

  Dette alternativet kontrollerer kor tilfeldig filteret skal vera. Du kan bruka feltet Tilfeldig frø for å leggja inn eit frø manuelt for slumpalgoritmen som vert brukt. Du kan også generera eit tilfeldig frø ved å trykkja på knappen Nytt frø. Viss det same tilfeldige frøet vert brukt i same situasjon, gjev filteret nøyaktig dei same resultata. Eit anna tilfeldig frø gjev andre resultat.

13.8. Rekursiv transformering |  | 13.10. Utan fuger

Report a bug in GIMP Report a documentation error