### 7.9. Dialogvindauget for symmetriteikning

Symmetriteikning kan brukast med alle penselbaserte verktøy (blyanten, målarpenselen, viskeleret. MyPaint-penslar, kloning, slør og skjerp, gni ut) og pennen. Det er mange typar symmetri som alle kan setjast opp etter eigne ønskje.

#### 7.9.1. Opna dette dialogvindauget

Du får tilgang til dette dialogvindauget frå hovudmenyen via Vindauge → Dokkpanel → Symmetriteikning.

Dialogvindauget «Symmetriteikning» kan limast inn i andre dialogvindauge. Sjå nærare om dette i Del 2.3, «Dialogvindauge og dokkpanel».

#### 7.9.2. Å bruka dialogvindauget for symmetriteikning

Figur 15.142. Dialogvindauget for symmetrieikning

Dette er eit svært enkelt dialogvindauge. Det einaste valet er Symmetri med ei nedtrekksliste med fire val. Når du har merkt av for symmetritype, vert symmetriaksane viste som grøne prikka strekar i biletet. Du kan no teikna med det teikneverktøyet du har vald.

Innstillingar

Symmetri

  Innstillingane bestemmer type Symmetriteikning.

  Ingen

    Dette er standardvalet. Symmetriteikninga er slått av.

  Spegle

    Figur 15.143. Dialogvindauget for symmetri, spegel

    Denne symmetritypen vil reflektera alle stroka som i ein spegel. Det er mange ulike speglingar. Du kan velja meir enn éin type.

    Innstillingar for spegling

    Vassrett symmetri

      Penselstroka vert spegla langs ein vassrett akse.

    Loddrett symmetri

      Penselstroka vert spegla langs ein loddrett akse.

    Midtsymmetri

      Penselstroka vert inverterte gjennom eit sentralt punkt.

    Slå av penseltransformeringa

      Når du transformerer teikninga, vert også penselen transformert. Såleis vil for eksempel ei spegeltransformering vil du ikkje berre teikna på den høgre sida av lerretet, men samstundes også på den venstre sida. Penselen vert då «spegelvendt» på den venstre sida.

      Slå på denne innstillinga om du vil at dei teikna linjene skal spegelvendast (eller andre transformeringar) men ikkje penselen. Sjølvsagt vert denne effekten synleg berre om du nyttar ein ikkje-symmetrisk pensel.

    Posisjon for loddrett akse, Posisjon for vassrett akse

      Standard plassering av symmetriaksane er gjennom midten av biletet. Desse glidebrytarane vert brukte for å endra denne for å spegelvenda penselstroka.

      Ved å trykkja på låsesymbola ved sida av glidebrytarane, kan du velja om brytarane skal vera synkrone eller ikkje.

  Flislegging

    «Flislegging» er ein translasjonssymmetri som kan vera endeleg (med eit høgste tal på strok) eller uendeleg. I det siste tilfellet er det det perfekte verktøyet for å laga mønster eller saumlause fliser.

    Figur 15.144. Dialogvindauget for symmetrisk flislegging

    Dette valet gjer at biletet vert dekka av penselstrok med same avstand langs X- og Y-aksane.

    Innstillingar for flisleggjing

    Intervall X, Intervall Y

      Dette er avstanden i pikslar mellom stroksentra langs X-aksen og Y-aksen.

    Forskyv

      Dette bestemmer kor mykje linjene skal forskyvast i pikslar lang X-aksen.

    Maks strok X, Maks strok Y

      Dette er det høgste talet på penselstrok på X-aksen og Y-aksen på biletet. Standard er 0, som betyr at det ikkje er noko grense.

      Ved å trykkja på låsesymbola ved sida av glidebrytarane, kan du velja om brytarane skal vera synkrone eller ikkje.

  Mandala

    Figur 15.145. Dialogvindauget for Mandela

    Stroka vert plasserte rund midten, bestemt av innstillingane nedanfor.

    Innstillingar for Mandala

    Sentrer abscissen, Sentrer ordinata

      Desse koordinata bestemmer sentrumet som mandala-stroka vert teikna rundt.

      Ved å trykkja på låsesymbola ved sida av glidebrytarane, kan du velja om brytarane skal vera synkrone eller ikkje.

    Talet på punkt

      Dette bestemmer kor mange strok som penselen skal setja av når du brukar han.

    Slå av penseltransformeringa

      Sjå dei same innstillingane for Spegel-symmetri.

    Kaleidoskop

      Når denne er slått på vert påfølgjande strok spegla.

#### 7.9.3. Eksempel

Pepperpenselen er brukt i eksempelet.

Eksempel med spegel

  Figur 15.146. Loddrett symmetri

  Eit enkelt trykk

  Eit strok

Eksempel på flislegging

  Figur 15.147.

  Eitt enkelt trykk. Forskyving = 20.

  Eit strok

Eksempel på Mandala

  Figur 15.148.

  Eit enkelt trykk

  Eit strok

7.8. Peikardialogvindauget |  | 7.10. Dialogvindauget for tastesnarvegar

Report a bug in GIMP Report a documentation error