### 6.13. Xach-effekt

#### 6.13.1. Oversyn

Figur 17.149. Eksempel på bruk av filteret «Xach-effekt»

Det opphavlege biletet

«Xach-effekt» brukt

Dette filteret legg til ein gjennomskinleg 3D-effekt i utvalet eller alfakanalen. 3D-effekten vert laga med

1. Ved å leggja inn høglys ved hjelp av eit nytt lag («Highlight») over det gjeldande laget. Dette laget vert fylt med den valde høglysfargen. Deretter vert det lagt til ei lagmaske i det nye laget for å gjera pikslane i laget delvis gjennomsiktige.

   Høglyslaget med lagmaska

2. Venstre og øvre kant av markeringa er måla med uthevingsfargen: difor vert «høglys»-laget utvida med éin piksel til venstre og oppover. Desse små områda vert ugjennomsiktige.

3. Oppretting av slagskugge nede til høgre i utvalet.

Du kan sjølvsagt forandra innstillingane og for eksempel bruka ulike fargar for høglyset og skuggen, eller forandra retninga og mengda av forskyvingane.

| Notat
Dersom biletet er indeksert, er denne menyoppføringa gråa ut og utilgjengeleg.

#### 6.13.2. Slik slår du på filteret

Du har tilgang til dette filteret frå hovudmenyen via Filter → Lys og skugge → Xach-effekt ….

#### 6.13.3. Innstillingar

Filteret har to innstillingsgrupper. Kvar av dei kontrollerer høglyset eller skuggen. Dessutan ein kontrollboks for å setja oppførsla til utvalet.

Figur 17.150. Innstillingane for filteret «Xach-effekt»

X-forskyving høglys, Y-forskyving høglys

  Desse forskyvingane bestemmer breidda på dei kantane som skal malast med høglysfargen. Dersom forskyvinga er mindre enn 0 (normalinnstillinga) vil den venstre (X-forskyving < 0) og den øvre kanten (Y-forskyving < 0) vert farga. Er verdiane større enn 0 vert den venstre kanten (X-forskyving > 0) eller den nedre kanten (Y-forskyving > 0) farga.

Farge på høglyset

  Dette er høglysfargen som vert brukt på dei valde områda. Normalinnstiullinga er kvit, men du kan skifte farge ved å klikka i fargeruta for å få fram fargeveljaren.

Dekkevne for høglyset

  Denne glidebrytaren bestemmer kor gjennomsiktig det valde området skal vere. Sidan dette vert gjort ved hjelp av ei lagmaske, går området for glidebrytaren frå 0 (full gjennomsikt) til 255 (full dekkevne).

  Normalinnstillinga er sett til 66, som tilsvarar 26 %.

Innstillingane for slagskuggen

  Desse innstillingane verkar på same måte som innstillingane for filteret slagskugge, men utan å endra storleiken:

  Farge på slagskuggen

    Klikk på knappen for å opna fargeveljaren.

  Dekkevne for slagskuggen

    Dekkevna (0% - 100%) for laget som inneheld slagskuggen.

  Sløringsradius for slagskuggen

    Radius brukt av filteret Gaussisk sløring og vert lagt til i skuggen.

  X-forskyving av slagskuggen, Y-forskyving av slagskuggen

    Lengda og retninga som skuggen vert flytt frå utvalet.

Behald utvalet

  Dersom denne er avkryssa, vil det gjeldande utvalet også vere det gjeldande utvalet etter at filteret er brukt.

6.12. Perspektivskugge |  | 6.14. Fasett

Report a bug in GIMP Report a documentation error